《出笼鹘》
唐代·濮阳瓘

玉镞分花袖，金铃出彩笼。摇心长捧日，逸翰镇生风。

一点青霄里，千声碧落中。星眸随狡兔，霜爪落飞鸿。

每念提携力，常怀搏击功。以君能惠好，不敢没遥空。

作者简介：濮阳瓘，代宗大历间任岭南判官、一作濮阳灌。郡望陈留(今河南开封南)。曾应进士试。检校刑部员外。事迹见《元和姓纂》卷一〇。《全唐诗》存诗1首。